তমাল কৃষ্ণ গোস্বামী (জন্ম ১৯৪৬- মৃত্যু ২০০২), জন্ম থমাস জি. হারজিগ, মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে, আন্তর্জাতিক কৃষ্ণভাবনামৃত সংঘের ১৯৭০ সালে প্রতিষ্ঠার প্রথম থেকে গভর্নিং বডি কমিশনের হয়ে কাজ করেছিলেন। তিনি সাউদার্ন মেথোডিস্ট ইউনিভার্সিটিতে ধর্মবিষয়ক অধ্যয়নে ব্যাচেলর ডিগ্রি অর্জন করেছিলেন  Biography on ISKCON.COM    জীবনী  ১৯৬৮ সালে নিউইয়র্কের হারলেমে আসার পর তিনি হরে কৃষ্ণ আন্দোলনের দ্বারা প্রভাবিত হয়ে পড়েন এবং শ্রীল ভক্তিবেদান্ত স্বামী প্রভুপাদের থেকে বৈষ্ণবধর্মে দীক্ষা নেন। ১৯৭৫ সাল থেকে ১৯৭৯ সাল পর্যন্ত তমাল কৃষ্ণ গোস্বামী মহারাজ "রাধা-দামোদর সংঘ"র প্রধান ছিলেন। সেই সংঘে ভক্তিবেদান্ত স্বামীর একশত জনেরও অধিক শিষ্য ছিলেন যারা শ্রীল প্রভুপাদের ধর্মপুস্তক বিতরণ করার জন্য মার্কিন যুক্তরাষ্ট্রে বাসে করে ঘুরেছিলেন।  গভর্নিং বডি কমিশন হল আন্তর্জাতিক কৃষ্ণভাবনামৃত সংঘের একটি ব্যবস্থাপক কর্তৃপক্ষ। ১৯৭২ সালে,ইস্কনের প্রতিষ্ঠাতা, ভক্তিবেদান্ত স্বামী প্রভুপাদ, জিবিসি গঠন করেন। তমাল কৃষ্ণ গোস্বামী, প্রতিষ্ঠার প্রথম থেকে সংঘটির সদস্য ছিলেন।  ২০০২ সালের ১৫ মার্চ, পশ্চিমবঙ্গের নদীয়ার ফুলিয়ায়,একটি গাড়ি দুর্ঘটনায় তমাল কৃষ্ণ গোস্বামীর মৃত্যু হয়। শ্রী মায়াপুর ধামে শ্রীল ভক্তিবেদান্ত স্বামী প্রভুপাদের সমাধির পাশে তাকে সমাধিস্থ করা হয়।  thumb|তমাল কৃষ্ণ গোস্বামীর পুস্প সমাধি,মায়াপুর   সম্মানসূচক ধর্মীয় উপাধি   ভগবানের পবিত্রতাধন্য  শ্রীল গুরুদেব  পরমহংস  মহারাজা  পবিত্র পুণ্যার্থী  ভগবানের স্বর্গীয় কৃপাধন্য  সাহিত্যে অবদান   মোহিনী-মূর্তির রহস্যময় কাহিনী মোহিনী-মূর্তির রহস্যময় কাহিনী হল হিন্দু দেবী মোহিনীকে নিয়ে রচিত বিংশ শতাব্দীর একটি গ্রন্থ যা রচনা করেন তমাল কৃষ্ণ গোস্বামী। এটি ১৯৯৩ সালের শেষের দিকে রচিত হয়। মোহিনী-লীলা বৈষ্ণবধর্মের পরিধি বৃদ্ধিতে গুরুত্বপূর্ণ ভূমিকা পালন করে। এই গ্রন্থের অষ্টম সর্গের নবম ও দ্বাদশ অধ্যায়ে ভগবতপুরাণের দুটি জনপ্রিয় লীলা বর্ণিত হয়েছে। জনপ্রিয় হিন্দু পৌরাণিক কাহিনী 'সমুদ্রমন্থনে' মোহিনী চরিত্রের অন্যতম ভূমিকা রয়েছে। দুই হিন্দু মহাকাব্য,পুরাণ ও আরো অনেক সাহিত্যে মোহিনী দেবীর কাহিনী বর্ণিত রয়েছে। মোহিনী-মূর্তির রহস্যময় কাহিনী গ্রন্থটি দুটি খণ্ডে বিভক্ত। একটি অংশ হল ভগবতপুরাণের অষ্টম সর্গের নবম অধ্যায়ে যে অংশটিতে ভগবান বিষ্ণুর মোহিনী-মূর্তি ধারণের প্রেক্ষাপট বর্ণিত আছে,এই অংশটিকে ভক্তিবেদান্ত স্বামী অনুবাদ ও ব্যাখ্যা করেছিলেন। এবং আর একটি অংশ হল দ্বাদশ অধ্যায়ে বর্ণিত মোহিনী মূর্তি দেখে ভগবান শিবের মোহিত হয়ে যাওয়ার দৃশ্য।Mohini-lila, Eighth Canto of the Bhagavata Purana, Chapter 12   এই ব্যাখ্যাতে, মোহিনী-লীলা সম্পর্কে ভক্তিবেদান্ত স্বামীর আলোচনা বিশেষত লিঙ্গের ভূমিকায় সম্পর্কায়িত ও বিশ্লেষিত হয়েছে। ভক্তিবেদান্ত স্বামীর উল্লেখযোগ্য সেই ব্যাখ্যাটির মধ্যে এগুলি অন্তর্ভুক্ত হয়েছে। ১৯৯৩ সালে এই ব্যাখ্যাটি ভিনিল-অ্যালবাম হিসেবে প্রকাশিত হয়। ভিনিল অ্যালবামটির আচ্ছাদনে ভগবতপুরাণের বর্ণিত মোহিনী লীলার একটি দৃশ্য অঙ্কিত রয়েছে। অ্যালবামের আচ্ছাদনে ছবিটি দেওয়ার অন্যতম উদ্দেশ্য হল আলোচনার বাইরে পৌরাণিক কাহিনীটিকে ছবিটির মাধ্যমে আরো স্পষ্ট ও আকর্ষণীয় করে তুলে ধরা। পুস্তকটির অডিও ফাইল, অনলাইনে সহজলভ্য।Audio Lectures for the Mysterious Pastimes of Mohini-murti   সুখ হল একধরনের বিজ্ঞান  সুখ হল একধরনের বিজ্ঞান,অদিতির ব্রত হল ১৯৯৩ সালের একটি হিন্দু পৌরাণিক ভাষ্য যার রচয়িতা তমাল কৃষ্ণ গোস্বামী,এই ভাষ্যটি মূলত হিন্দু দেবী অদিতির কাহিনীকে নিয়ে রচিত। ভাগবতপুরাণের অষ্টম সর্গে দেবী অদিতিকে নিয়ে বিস্তৃত কাহিনী বর্ণিত হয়েছে। এই ভাষ্যটি মূলত বর্ণনা করে অদিতির নিজস্বগৃহীত একটি ব্রতপালন সম্পর্কে(পয়ব্রত) যা তিনি তার বারোজন পুত্রদের(আদিত্য) কল্যাণার্থে পালন করতেন।  এই বর্ণনাতে অনুযায়ী,অসুরদের রাজা,মহাবলী মহারাজা,স্বর্গ জয় করে অদিতির পুত্র তথা আদিত্যদের সেখান থেকে বিতাড়িত করেন। তমাল কৃষ্ণ গোস্বামীর এই ভাষ্যটি মূলত দেবী অদিতির সেই ব্রতপালন(পয়ব্রত) ও ত্যাগকে তুলে ধরে। এই ভাষ্যটি আরো বর্ণনা করে যে কেন অদিতি সেই ব্রতপালনে তৎপর হয়ে ওঠেন তার সন্তানদের স্বর্গে ফিরিয়ে আনার জন্য।  ১৯৯৩ সালে এই ভাষ্যটি একটি ভিনিল অ্যালবাম রূপে প্রকাশিত হয়েছিল। গ্রন্থটির অডিও ফাইল, অনলাইনে সহজলভ্য। Audio Lectures for Happiness is a Science - Aditi's Vow   আরও দেখুন    আন্তর্জাতিক কৃষ্ণভাবনামৃত সংঘ  অভয়চরণারবিন্দ ভক্তিবেদান্ত স্বামী প্রভুপাদ  ভক্তি রক্ষক শ্রীধর দেব গোস্বামী  ভক্তি  মায়াপুর  নবদ্বীপ  চৈতন্য মহাপ্রভু  বৈষ্ণবধর্ম  হরে কৃষ্ণ (মন্ত্র)  হিন্দুধর্ম  হিন্দু দর্শন  অদ্বৈত বেদান্ত  পশ্চিমবঙ্গে হিন্দুধর্ম  বাঙালি হিন্দু  ভারতে হিন্দুধর্ম   পাদটীকা 				   বহিঃসংযোগ  অফিসিয়াল শ্রীল তমাল কৃষ্ণ গোস্বামী ওয়েবসাইট  তমাল কৃষ্ণ গোস্বামী অফিসিয়াল ইউটিউব চ্যানেল তমাল কৃষ্ণ গোস্বামী টেপ মিনিস্ট্রি ইস্কন ওয়েবসাইট "মৃত্যুসম্বন্ধীয়: তমাল কৃষ্ণ গোস্বামী" (ড. জুলিয়াস জে. লিপনার) কৃষ্ণ ডট কম   তমাল কৃষ্ণ গোস্বামীর লিখিত পুস্তক ও ধর্মকথা ড. জুলিয়াস জে. লিপনারের মন্তব্যসমূহ ধারাবাহিকতার বিপর্যয় পর্ব ১ ধারাবাহিকতার বিপর্যয়, পর্ব ২ তমাল কৃষ্ণ গোস্বামীর লিখিত পুস্তক  বিষয়শ্রেণী:হিন্দু দার্শনিক বিষয়শ্রেণী:আন্তর্জাতিক কৃষ্ণভাবনামৃত সংঘের মিডিয়া বিষয়শ্রেণী:আন্তর্জাতিক কৃষ্ণভাবনামৃত সংঘের সংগঠন বিষয়শ্রেণী:আন্তর্জাতিক কৃষ্ণভাবনামৃত সংঘ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:২০শ শতাব্দীর হিন্দু দার্শনিক ও ধর্মতত্ত্ববিদ বিষয়শ্রেণী:আন্তর্জাতিক কৃষ্ণভাবনামৃত সংঘের ধর্মীয় ব্যক্তিত্ব বিষয়শ্রেণী:ইহুদি থেকে হিন্দুধর্মে ধর্মান্তরিত বিষয়শ্রেণী:১৯৪৬-এ জন্ম বিষয়শ্রেণী:২০০২-এ মৃত্যু বিষয়শ্রেণী:মার্কিন কৃষ্ণ ভক্ত বিষয়শ্রেণী:সাউদার্ন মেথডিস্ট ইউনিভার্সিটির প্রাক্তন শিক্ষার্থী বিষয়শ্রেণী:ক্লেয়ার হল, কেমব্রিজের প্রাক্তন শিক্ষার্থী